thumb|ক্রীড়াবিদগণ পেশী গঠনকে ত্বরান্বিত করতে শক্তি প্রশিক্ষণ, খাদ্যাভ্যাস ও পরিপূরক পুষ্টিকে সমন্নিতভাবে ব্যবহার করে থাকে।  পেশীর অতি-আয়তনবৃদ্ধি বা পেশী গঠন, ইংরেজিতে মাসল হাইপারট্রফি বা মাসল বিল্ডিং ঐচ্ছিক পেশী বা অস্থিপেশীর মূল উপাদান মায়োসাইট কোষের আয়তন বৃদ্ধির মাধ্যমে জীবকোষীয় অতি-আয়তনবৃদ্ধি বা হাইপারট্রফি প্রক্রিয়া। পেশীর অতি-আয়তনবৃদ্ধির পেছনে দুটি প্রভাবক সক্রিয় ভূমিকা পালন করে: সার্কোপ্লাজমের অতি-আয়তনবৃদ্ধি, যা পেশীর গ্লাইকোজেন সঞ্চয়ের ক্ষমতা বাড়ায়; এবং মায়োফাইব্রিলের অতি-আয়তনবৃদ্ধি, যা পেশির মায়োফাইব্রিলের আয়তন বৃদ্ধি করে। এটি হল শরীর গঠন কার্যক্রমের প্রধানতম অংশ।  পেশীর অতি-আয়তনবৃদ্ধি উদ্দীপ্তকরণ  শক্তি প্রশিক্ষণ  শক্তি প্রশিক্ষণ (প্রতিরোধ প্রশিক্ষণ) স্নায়ু ও পেশীর অভিযোজন ঘটায় যা পেশীর স্বপ্রণোদিত সংকোচন-প্রসারণের মাধ্যমে কোন ক্রীড়াবিদের শক্তি প্রয়োগের ক্ষমতা বৃদ্ধি করে; স্নায়ু ও পেশীর অভিযোজনের একটি প্রাথমিক পর্যায়ের পর সারকোমেয়ার (পেশীর সংকোচন-প্রসারণশীল উপাদান) তৈরির মাধ্যমে এবং সারকোপ্লাজমিক রেটিকুলাম নামক তরলের মত সংকোচন-প্রসারণে অক্ষম উপাদান বৃদ্ধির মাধ্যমে  পেশী টিস্যু আকারে বৃদ্ধি পায়।  অবাত প্রশিক্ষণ  পেশী বৃদ্ধিকরণের সর্বোত্তম পদ্ধতি কি তা নিয়ে বিতর্ক আছে (দৃঢ়তা, শক্তি এবং স্থায়িত্ব অর্জনের দিকে মনোনিবেশ করা ব্যতীত অন্য কোন পদ্ধতি আছে কিনা সে বিষয়ে); এটি সাধারণভাবে মনে করা হত যে, সুসংগত অবাত শক্তি প্রশিক্ষণ পেশী শক্তি এবং সহনশীলতাকে প্রভাবিত করার পাশাপাশি দীর্ঘমেয়াদে অতিবৃদ্ধিও ঘটিয়ে থাকে।   অস্থায়ী স্ফীতি  ব্যায়াম করার সময়, বিপাকীয়ভাবে সক্রিয় অঞ্চলগুলোতে বর্ধিত রক্তপ্রবাহ পেশীর আকৃতিকে অস্থায়ীভাবে বড় করে, যা "মাসল ফোলানো" বা "পেশী ফোলানো" নামেও পরিচিত। ব্যায়ামের দুই ঘণ্টা পর থেকে সাঁট থেকে এগার দিন পর্যন্ত ব্যায়ামের ফলে টিস্যুর মধ্যে সৃষ্ট অজস্র আণুবীক্ষণিক ক্ষত সারানোর উদ্দীপ্ত প্রতিক্রিয়া হিসেবে পেশী ফুলে থাকে। পেশীর কাঠামোর আরও স্থায়ী পরিবর্তনের ফলে পেশীর দীর্ঘস্থায়ী বৃদ্ধি ঘটে থাকে।  পেশীর অতি-আয়তনবৃদ্ধির প্রভাবক কারণসমূহ   আমিষ সংশ্লেষণে পরিবর্তন ও উদ্দীপনার সঙ্গে সম্পর্কিত কোষীয় জীববিজ্ঞান  আমিষ সংশ্লেষণ  মাইক্রোট্রমা বা আণুবীক্ষণিক-ক্ষত  মাইক্রোট্রমা বা পেশীতন্তুসমূহে ক্ষুদ্র আকৃতির ভাঙ্গন পেশীর বৃদ্ধিতে উল্লেখযোগ্য ভূমিকা রাখে বলে মনে করা হয়। যখন মাইক্রোট্রামা দেখা দেয় (ওজন প্রশিক্ষণ বা অন্যান্য কঠোর পরিশ্রমের কর্মকাণ্ড থেকে), তখন শরীর অতিরিক্ত পরিমাণে ক্ষতিগ্রস্ত টিস্যুগুলি প্রতিস্থাপন করে এবং আরও যোগ করে প্রতিক্রিয়া জানায়, যাতে পুনরাবৃত্ত ক্ষতির ঝুঁকি হ্রাস পায়। এই ফাইবারগুলির ক্ষয়ক্ষতিকে বিলম্বিত পেশীর ব্যথা (ডিওএমএস)-এর লক্ষণগুলোর সম্ভাব্য কারণ হিসাবে ধারণা করা হয়, এবং এই কারণেই ক্রমবর্ধমান উন্নতির জন্য প্রগতিশীল হিসেবে পেশীতে অতিরিক্ত চাপ পেশীর বৃদ্ধির জন্য প্রয়োজনীয় হয়ে ওঠে, যার দেহ অভিযোজিত হয় এবং চাপের প্রতি আরও প্রতিরোধী হয়ে ওঠে। তবে পেশী প্রোটিন সংশ্লেষণের পরিবর্তনের সময়ক্রম এবং হাইপারট্রফির সাথে তাদের সম্পর্ক পরীক্ষা করে দেখা গেছে যে, পেশীর ক্ষত হাইপারট্রফির সাথে সম্পর্কিত নয়। প্রকৃতপক্ষে, এই পরীক্ষায় লেখক দেখিয়েছেন যে, ক্ষত কমে যাওয়ার আগ পর্যন্ত প্রোটিন সংশ্লেষণ পেশী বৃদ্ধির দিকে পরিচালিত হয় না।  মায়োফাইব্রিলের অতি-আয়তনবৃদ্ধি বনাম সারকোপ্লাজমের অতি-আয়তনবৃদ্ধি  খেলাধুলায়   আরও দেখুন    অ্যানাবোলিজম বা উপচিতি  কলোরাডো পরীক্ষা  ডেভিডের সূত্র  পেশীর বৃদ্ধিহীনতা  পেশীর আয়তনহ্রাস  মায়োস্ট্যাটিন  ফলিস্ট্যাটিন   তথ্যসূত্র    আরও পড়ুন                  বিষয়শ্রেণী:পেশীতন্ত্র বিষয়শ্রেণী:কলা (জীববিজ্ঞান) বিষয়শ্রেণী:শারীরতত্ত্ব বিষয়শ্রেণী:ব্যায়ামের শারীরবিদ্যা বিষয়শ্রেণী:শরীর গঠন